b'\n_START_ARTICLE_\nPonavljalnik\n_START_PARAGRAPH_\nPonavljalnik (angle\xc5\xa1ki naziv repeater) je telekomunikacijska naprava, katere naloga je oja\xc4\x8danje in regeneriranje bitnih signalov, ki slabijo vzdol\xc5\xbe prenosnega medija. Tako ponavljalnik vzdr\xc5\xbeuje popolnost signalov ali pa pretvorbo signala na prehodu, na primer med bakrenim in opti\xc4\x8dnim prenosnim medijem. Z njegovo pomo\xc4\x8djo lahko premostimo ve\xc4\x8dje zemljepisne razdalje._NEWLINE_Deluje kot skupna to\xc4\x8dka o\xc5\xbei\xc4\x8denja in v njo prihajajo podatki iz ve\xc4\x8d smeri, iz nje pa se po\xc5\xa1iljajo podatki v vse ostale smeri._NEWLINE_Deluje na fizi\xc4\x8dnem nivoju ISO OSI modela, zaradi \xc4\x8desar ne pregleduje podatkovnih paketov, ki jih prejema, niti ni seznanjen z naslavljanjem paketov. Rezultat tega je, da ne upo\xc4\x8dasnjuje toka podatkov. Z ve\xc4\x8danjem \xc5\xa1tevila uporabnikov na preklopniku se pove\xc4\x8duje tudi \xc5\xa1tevilo trkov, ker ponavljalnik ne pregleduje prometa na ostalih segmentih.'